Komisijos reglamentas (EB) 426/96
1996 m. kovo 8 d.
iš dalies keičiantis Reglamentą (EEB) Nr. 2123/89, nustatantį reprezentacinių kiaulienos rinkų Bendrijoje sąrašą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1] su paskutiniais pakeitimais, padarytais Reglamente (EB) Nr. 3290/94 [2], ypač į 4 straipsnio 6 dalį,
kadangi Komisijos reglamentas (EEB) Nr. 2123/89 [3] su paskutiniais pakeitimais, padarytais Reglamente (EB) Nr. 1448/95 [4], nustatė reprezentacinių kiaulienos rinkų Bendrijoje sąrašą;
kadangi Prancūzijoje įvyko pasikeitimai reprezentacinėse rinkose; kadangi reprezentacinių kiaulienos rinkų Bendrijoje sąrašas, numatytas Reglamento (EEB) Nr. 2123/89 priede, turi būti atitinkamai keičiamas;
kadangi šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2123/89 priedo 5 punktas yra keičiamas taip:
"5. Kainų nustatymo centrų grupė: Rennes, Nantes, Metz, Lionas ir Tulūza"
.
2 straipsnis
Šis reglamentas įsigalioja nuo 1996 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. kovo 8 d.